Generate a headline for the following text: \nMadaxweynaha Mareykanka Joe Biden ayaa ugu baaqay shirkadaha iyo ururada gaarka ah ee Mareykanka inay "adkeeyaan amaankoda dhanka Internet-ka", isagoo sheegay in sirdoonku ay muujinayaan in Ruushka uu qorsheynayo weerar dhanka internetka ah oo lagu qaado Mareykanka. Maamulka dhanka internetka ee UK ayaa sidoo kale taageeraya baaqyada Aqalka Cad ee ah "kordhinta taxadarka amniga internetka", inkastoo midkoodna uusan bixin wax caddeyn ah oo muujinaya in Ruushka uu qorsheynayo weerar dhanka internetka ah. Ruushka ayaa horey u sheegay in eedeymahan oo kale ay yihiin kuwa ku dhisan"Ruush nacayb". Si kastaba ha ahaatee, Ruushku waa awood internet-ka ah oo leh hub culus oo ka mid ah qalabka internetka, iyo in dadka jabsada Internet-ka oo awood u leh inay carqaladeeyaan. Ukraine ayaa weli ah mid aan dhib badan ku qabin weerarada dhanka Internetka ee Ruushka balse khubarada ayaa hadda ka cabsi qaba in Ruushka uu weeraro dhanka Internetka ah ku qaado xulafada Ukraine. "Digniinada Biden waxay u muuqdaan kuwo macquul ah, gaar ahaan markii reer galbeedku ay soo rogeen cunaqabatayn dheeraad ah, kuwa wax jabsada waxay sii wadaan inay ku biiraan dagaalka, iyo dhinacyada dhaqdhaqaaqa ee duullaanku waxay u muuqdaan kuwo aan qorsheyneynin," ayuu yiri Jen Ellis oo ka tirsan shirkadda amniga internetka ee Rapid7. Burcadda internet-ka ee ay khubaradu ka baqaan. BlackEnergy - oo weeraro la bartilmaameedsatay kaabayaasha muhiimka ah Ukraine ayaa inta badan lagu tilmaamaa inay tahay goobta Ruushka uu ku qaadayo weerarada internet-ka lagu jabsado,  halkaasi oo uu ka geystay weeraro u muuqda in lagu tijaabinayo farsamooyin iyo qalabka. Sannadkii 2015-kii Korontada Ukraine ayaa waxaa carqaladeeyay weerar dhanka Internetka ah oo lagu magacaabo BlackEnergy, kaasoo sababay in muddo gaaban ay ay adeega korantada ka go'do 80,000 oo macaamiisha shirkad koronto ah oo ku taal galbeedka Ukraine. Ku dhawaad ​​​​hal sano ka dib weerar kale oo dhanka internetka ah oo loo yaqaan 'Industroyer' ayaa koronta la wareegay ku dhawaad saacad ilaa shan meelood meel caasimada Ukraine ee Kyiv. Maraykanka iyo iyo Yurub ayaa ku eedayay  weerarradan burcad-internet-ka  ee milatariga Ruushka. "Ruushka gabi ahaanba waxa uu isku dayi karaa in uu fuliyo weerar sidan oo kale ah oo ka dhan ah reer galbeedka si uu tusaale ugu noqdo awoodaha una gudbiyo fariin," ayay tiri Marina Krotofil oo dhanka amniga internetka u qaabilsan Ukraine, oo gacan ka geysatay baaritaanka jabsiga awoodda. Khubarada sida Marina ayaa sidoo kale qiyaasaya in tani ay sidoo kale khasaaraha dib ugu soo celin karto Ruushka, maadaama ay u badan tahay Galbeedka inay sidoo kale galaagal ku leeyihiin shabakadaha Ruushka. NotPetya ayaa la rumeysan yahay  inuu yahay weerarkii ugu qasaaraha badnaa ee dhanka Internetka taariikhda, waxaana mas'uuliyiinta Mareykanka, UK iyo Midowga Yurub ay ku eedeeyay koox burcad ah oo militariga Ruushka ah . Software-ka wax burburiya waxaa lagu qariyay cusboonaysiinta software xisaabaadka caanka ah ee laga isticmaalo Ukraine, laakiin wuxuu ku faafay adduunka oo dhan isagoo burburiyay nidaamyada kombuyuutarrada kumanaan shirkadood wuxuuna sababay khasaaraha ku dhawaad ​​$10 bilyan oo doolar. Burcadda jabsata Internet-ka ee Kuuriyada Waqooyi ayaa lagu eedeeyaa inay khalkhal weyn ku geysteen weerar kaas la mid ah bil ka hor. WannaCry "worm" (nooc ka mid ah fayraska) ayaa xogta ka ururiyay ku dhawaad ​​300,000 oo kombiyuutar 150 waddan. Adeegga Caafimaadka Qaranka ee Britain ayaa lagu qasbay inay baajiso balamo caafimaad oo badan. "Weerarada noocaan ah waxay keeni doonaan fursadda ugu weyn ee fowdo ballaaran, xasillooni darro dhaqaale, iyo xitaa nolol lumin," ayuu yiri Jen Ellis. "Waxay u muuqan kartaa mid fog, laakiin kaabayaasha muhiimka ah waxay inta badan ku xiran yihiin teknoolojiyadda isku xiran si la mid ah qayb kasta oo kale oo nolosheenna casriga ah, waxaanan aragnay suurtagalnimada taas oo leh saameynta WannaCry ee isbitaallada UK." Si kastaba ha ahaatee, saynisyahanka kombuyuutarrada Prof Alan Woodward ayaa sheegay in weerarradan oo kale ay sidoo kale khataro ku yihiin Ruushka . "Noocyadan jabsiga ee aan la xakamayn karin waxay aad uga badan yihiin dagaalka bayoolojiga taas oo ay aad u adag tahay in la beegsado kaabayaasha muhiimka ah ee meelo gaar ah. WannaCry iyo NotPetya waxay sidoo kale arkeen dhibanayaasha Ruushka sidoo kale." Bishii Maajo 2021 xaalad degdeg ah oo ka dhacday gobollo badan oo Maraykan ah ka dib markii tuugada internet-ka ay sababeen in dhuumaha shidaalka ee muhiimka ah la xiro. Dhuumaha Colonial Pipeline  waxa ay qaadaan 45% saadka naaftada, baatroolka iyo shidaalka diyaaradaha ee Xeebta Bari waxana dhuumahani qeybiya shidaalka ku yimid qalqal. Weerarkan ma aysan fulin burcadda internet-ka ee dowladda Ruushka, balse waxaa geystay kooxda DarkSide ransomware, oo loo maleynayo in ay saldhig ku leedahay Ruushka. Shirkadda dhuumaha qaada shidaalka ayaa qiratay in ay siisay dambiilayaashan $4.4 milyan . Dhawr toddobaad ka dib shirkadaha hilibka ayaa saameyn kale la so gudboonaatay ka dib markii ay weerareen koox la yiraahdo REvil ay weerareen shirkadda JBS, oo ah shirkadda ugu wayn caalamka ee soo saarta hilibka lo'da . Mid ka mid ah cabsida ugu weyn ee khubarada ka qabaan awoodda internetka ee Ruushka ayaa ah in Kremlin-ka laga yaabo inay ku amraan kooxaha dambiyada internetka inay abaabulaan weerarrada lala bartilmaameedsanayo Mareykanka, si loo kordhiyo carqaladeynta. "Fa'iidada ku jirta in lagu amro dambiilayaasha internetka inay fuliyaan weerarrada madaxfurasho lagu dalbado waa fowdada guud ee ay keeni karaan. Tiro badan oo ka mid ah waxay sababi karaan dhaawac halis ah oo dhaqaale," ayuu yiri Prof Woodward. Xaaladda kasta oo ah in waddan ka tirsan Nato  uu la kulmi karo weerar  internet-ka oo sababa khasaare nafeed ama dhaawac weyn oo aan laga soo kaban karin, waxay tani mar kasta dhalin kartaa adeegsiga xeerka lambarkiisu yahay 5, kaasi oo ah qodobka difaaca guud ee isbahaysiga. Laakiin khubarada ayaa sheegaya in tani ay Nato u jiidi doonto dagaal aysan dooneyn in ay qeyb ka noqoto, sidaa darteed jawaab kasta oo laga bixinayo ayay u badan tahay inay ka timaado Mareykanka iyo xulafada dhow. Madaxweyne Biden ayaa horay u sheegay "waxaanu diyaar u nahay inaan ka jawaabno" haddii Ruushku uu weerar ballaaran ku qaado Maraykanka. Si kastaba ha ahaatee, qulqulutooyiinka  internetka ee aan horay loo arag ee lagu arkay Ukraine toddobaadyadii la soo dhaafay ayaa muujinaya sida sahlan ee ay xaaladda u sii murgi karto. Markaa tallaabo kasta waxay u badan tahay in si aad ah looga fiirsado
Sure, here's a headline for the given text - Shirkadaha Ruushka ee jabsada Internet-ka ee ay reer Galbeedka aadka uga baqaan